टोक्यो : दक्षिण पश्चिम जापान में बाढ़ और मूसलाधार बारिश से कम से कम आठ लोगों की मौत हो गई और 50 से अधिक लोग लापता हैं. जापानी मीडिया के अनुसार क्योटो प्रांत सबसे अधिक प्रभावित हुआ है. वहां विभिन्न बांधों पर बाढ़ को नियंत्रित करने का कार्य जारी है. स्थानीय मीडिया की ओर से मिली जानकारी के मुताबिक, जापान में बाढ़ के कारण हालात बदत्तर होते जा रहे हैं. अब तक 250 लोगों को अपने घर छोड़ने पड़े हैं. वहीं 52 वर्षीय एक महिला की मौत हो गई. यामागुची प्रांत भी मूसलाधार बारिश से काफी प्रभावित है जहां लोगों से सावधानी बरतने और तेजी से कदम उठाने को कहा गया है. कई इलाकों में सड़क मार्ग बंद हैं.